**Adatbáziskezelés – ACCESS (22.5 pont)**


Országunkban körülbelül 10 évente szerveznek népszámlálást. Az utolsó 2022 márciusa és júliusa között zajlott. A népszámlálás számos alapadatot gyűjt Románia lakosságáról, alapvető célja a lakosság számának és életkörülményeinek feltárása. Maros megye lakossága jelenleg 518193 fő, ami közel 6 százalékos csökkenést jelent 2011 óta. Jelenleg Maros megyében 60781 diák van alapképzésben.

Feladatunk is ezzel kapcsolatos.

1. Készíts egy adatbázist **Nepszamlalas.accdb** névvel. Importáld az adatok elérése érdekében az Megyek.xlsx, Nepesseg.xlsx, Tanulmany.xlsx állományban levő adatokat. Kapcsold össze a táblákat, ha szükséges. A Megyék tábla országunk megyéit tartalmazza románul (MegyeId kulcs). A Népesség tábla pedig a népességet megyénként 1948 és 2022 között (NepességId kulcs). A tanulmány tábla pedig tartalmazza, hogy minden megyében hány felső, közép és alapszinten tanuló diák van (TanulmanyId kulcs). (3 pont)

Minden feladatnál a lekérdezés neve legyen a feladat számával összhangban (fel2, fel3,…) (0.5 pont)

2. Készíts lekérdezést, amely visszatéríti azokat a megyéket, amelyeknek a nevében szerepel az M betű. (3 pont)



3. Készíts lekérdezést, amely visszatéríti Románia össznépességét, minden megadott évben. (3 pont)



4. Írasd ki Hargita megye népességét és alapszinten tanuló diákjainak számát 2022-ben. Ne feledd a megye nevek románul vannak, így Harg**h**ita-ként kell rákeress. (3 pont)



5. Készíts lekérdezést, amely visszatéríti, hogy Hargita megye népességének hány százaléka alapszinten tanuló diák 2022-ben. (3 pont)



6. Írasd ki a Tanulmány tábla Felsőfokú oszlopából a legnagyobb számot. (3 pont)



7. Készíts lekérdezést, amely visszatéríti, hogy melyik megyében van a legtöbb felsőfokú tanulmányt végző diák. Eredményed tartalmazza a számot is és a megyét is. (4 pont)

